rlitschk/wikidir huggingface dataset:
Heinrich Stolte (* 1858 in Stroön; † 16. Juni 1935 in Builefeld) weer en plattdüütschen Schriever. Stolte is 1858 in Stroön as Söhn vun en Buurn boren. He weer later de Baas vun de Doovstummenschool in Builefeld un is 1923 in Pension gahn. He hett en Reeg Warken to de Volkskunn vun sien oostwestfäälsche Heimat schreven un 1933 ok dat Ne’e Testament na’t Plattdüütsche vun Breokhagen översett. Über die Erziehung des Taubstummen zur Religiosität und Sittlichkeit. Ein Beitrag zur Methodik des Religionsunterrichts in der Taubstummenschule. 1891 Wie schreibe ich die Mundart meiner Heimat? Ein Beitrag zur niederdeutschen Rechtschreibung und Mundartforschung auf der Grundlage der Ravensberger Mundart in Brockhagen und Steinhagen. 1925 (Sproakleere vannen Ramskenbrinker Platt, sau os dat in Broukhagen spruaken wätt.) Bauernhof und Mundart in Ravensberg. Beiträge zur niederdeutschen Volkskunde. 1931 Der Bauernhof um 1870, in: Jahresbericht des Historischen Vereins für die Grafschaft Ravensberg. Jg. 85 (1998/99). S. 7-84 (Stolte siine plattdütsken Erinnerengen annen Hoff van siine Aulen in´t Haugdütske üawersett.) Übertragung der Bücher und Briefe des Neuen Testamentes in das Brockhäger Platt. 1933 (nich in Druck rutkamen) Alte bekannte Lieder in Ravensberger Mundart (nich os Book verschienen) Der Bauernhof um 1870 (plattdütsk) Wörterbuch zu Der Bauernhof um 1870
Learned Hand weer en US-amerikaanschen Richter. Hand is 1872 in Albany as Söhn vun Samuel Hand un Lydia Hand (borene Learned) boren. Sien Vadder weer Afkaat. Hand weer twee Johr op en lüttjere Grundschool un keem denn mit söven op de Albany Academy. 1889 füng he an de Harvard-Universität dat Studeren an. Toeerst de klassischen Wetenschoppen un Mathematik, denn mehr op Philosophie un Weertschop. Na sien eersten Afsluss 1893 dee op op Recht studeren. Vun 1898 af an dee he in Albany as Afkaat arbeiden un geev an de Rechtsschool vun Albany Ünnerricht. 1902 dee he Frances Fincke heiraden un güng na New York. 1909 dee em Präsident William Howard Taft as Richter an dat US-Bezirksgericht för den Süüdbezirk vun New York beropen. Wichtig weer hier vör allen sien Oordeel in’n Fall Masses Publishing Co. v. Patten 1917. 1924 dee em Präsident Calvin Coolidge an dat US-Beropungsgericht för den tweten Gerichtsbezirk beropen, bi den he bet 1951 Richter weer. Vun 1939 af an weer he as Nafolger vun Martin Manton ok Gerichtspräsident vun dit Gericht. Sien wichtigsten Fall weer hier United States v. Carroll Towing Co. 1947, bi den he dat dat wichtige Unachtsamkeitskalkül opstellt hett.
Naruto is en japaanschen Fantasy-/Aventüür-Manga, to den dat ok en Anime-Reeg gifft. Sik utdacht hett dat Kishimoto Masashi. De eerste Utgaav keem in’n August 1997 in Akamaru Jump rut. Denn hett Kishimoto de Geschicht aver noch wedder ümschreven un in de hüdige Form bröcht. Vun 1999 af an keem de Reeg denn in dat Magazin Shonen Jump bi’n Verlag Shueisha rut. De engelsche Utgaav kummt bi Viz Media rut. De eerste Anime-Reeg (Naruto) harr an’n 3. Oktober 2002 Premier un leep bet 2007. De twete Reeg (Naruto: Shippūden) harr an’n 15. Februar 2007 Premier. De Manga hannelt vun en wat hyperaktiven Jungkeerl, de Ninja lehrt un vun Anerkennung dröömt un dat he enen Dag to’n Baas vun een vun de fief Ninja-Dörper (to’n Kage oder Schadden) opstiggt. As Naruto en lütt Jung weer, do dee de Negen-Steerten-Voss-Dämon sien Dörp angriepen. De Kage vun sien Dörp kunn mit knappe Nood den Angreep afwehren un den Dämon in Naruto bannen, de dat Wesen nu in sik bargen dee. De Dörpslüüd wullen nu mit Naruto nix mehr to doon hebben, denn se weren bang vör den Dämon, de in em sitt. Dorvun wasst Naruto temlich eensam op. Dat föhrt dorto, dat he sik
De Arteria cerebri posterior (lat. „achtere Bregenslagader“) – bi Deerten as Arteria cerebri caudalis betekent – tellt to de dree Hööftbloodfatten ton Versorgen vunn Bregen. De Arteria cerebri posterior kummt bi’t Optwiegen vun de unpoorigen Arteria basilaris tostannen, de den middleren Deel vun’n Circulus arteriosus cerebri billt. Mit de Arteria cerebri media billt se en Anastomoos ut, de so nöömte Arteria communicans posterior. De A. cerebri posterior warrt in veer Segmenten ünnerscheedt: P1: dat präkommunikale Segment, dat dör de Cisterna interpeduncularis löpt P2: dat postkommunikale Segment, dat dör de Cisterna ambiens geiht P3: dat quadrigeminale Segment P4: dat terminale Segment De achtere Bregenslagader verlöpt achter den Twüschenbregen un versorgt den Occipitallappen, de Basisflach vun’n Temporallappen, den Hippocampus, den Thalamus, de achteren Afsneden vun’n Hypothalamus un de Plexus choroidei vun de Sietenventrikels. De versluss (Obliteratschoon) vun de achteren Bregenarterie föhrt tyypscherwies to’n Utfall vun’t Gesichtsfeld op de Gegensiet (homonyme Hemianopsie). De beidsietige Obliteratschoon vun de Arteria cerebri posterior föhrt to en Rinnenblindheit. en bannig deepen, bilateralen Versluss (Basilarisspitzensyndrom) hett tosätzlich en bithalamischen Infarkt as Naklapp, de ok to Benüsseligkeit föhrt. Bloodversorgen vun’n Bregen
Ben X is en belgisch-nedderlandschen Speelfilm ut dat Johr 2007. Speelbaas weer Nic Balthazar. He baseert op dat Book „Niets“ was alles wat hij zei, wat ok vun Nic Balthazar is. Dat Book wedder baseert op en wohre Geschicht vun en Jung mit Autismus, de sik vun’n Gravensteen doodsprungen hett, vun wegen, dat he in de School mobbt worrn is. Ben Vertriest geiht op Beroopschool, steiht aver al siet siene Kinnertiet bi de annern jümmer en beten buten vör. In psychiatrische Behandlung stellt en Dokter fast, dat Ben dat Asperger-Syndrom hett. En nich ganz so dulle Form vun Autismus. Ben leevt in en egene Welt. Vör allen wichtig för em is dat Online-Speel Archlord. Jümmer, wenn he Tiet hett, speelt he dat. In Archlord is Ben X en Level-80-Held un in de Online-Welt hett he mit Scarlite sogor en Fründin. De Online-Welt mengelt sik al in siene reale Ümwelt un af un an kann Ben meist kuum mehr den Ünnerscheed utmaken. In de School warrt he vun siene Mitschölers mobbt. Besünners slimm warrt dat för Ben, as em de Mitschölers op en Disch in de Schoolklass stellt, em de Büx daltreckt, em utlacht un dor ok noch bi Films maakt
De Landkreis Cloppenborg is en Landkreis in’n Westen vun Neddersassen. He hett 169.348 Inwahners (Stand 31. Oktober 2019). In’n Süden grenzt de Landkreis Cloppenborg an’n Landkreis Vechte. Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Amt Cloppenborg op Landkreis Cloppenborg ännert. (Inwahners an’n 30. Juni 2006) Eenheitsgemenen Bassel (12.373) Bäsel (7.620) Cappeln (Ollnborg) (6.792) Cloppenborg, Stadt, Selbständige Gemene (31.700) Emstäk (11.516) Essen (Ollnborg) (8.109) Aithe, Stadt (20.487) Garrel (12.753) Laastrup (6.711) Linnern (4.725) Löningen, Stadt (13.297) Molbergen (7.874) Saterland (Sitz: Ramsloh) (12.871) Landkreis Cloppenborg. Mehr Biller, Videos oder Audiodateien to’t Thema gifft dat bi Wikimedia Commons. Städer un Gemenen in den Landkreis Cloppenborg Bassel | Bäsel | Cappeln (Ollnborg) | Cloppenborg | Emstäk | Essen (Ollnborg) | Aithe | Garrel | Laastrup | Linnern | Löningen | Molbergen | Saterland Landkreisen un kreisfre’e Städer in Neddersassen Ammerland | Auerk | Groafschup Bentem | Bronswiek | Celle | Chöttingen | Cloppenborg | Cuxhoben | Deefholt | Demost | Emden | Emsland | Freesland | Gifhorn | Goslär | Hameln-Purmunt | Region Hannober
Franz Josef Wagner (* 7. August 1943 in Olmütz) is en düütschen Boulevard-Journalist. Wagner is 1943 in Olmütz boren un in Regensburg opwussen. He weer dor ünner annern ok Sänger in’n Domspatzen-Chor. He güng op en Kloosterschool, hett aver de Abiturprüfung nich bestahn un is ahn Afsluss afgahn. En poor Johr hett he sik denn mit lüttje Jobs dörmogelt. Wagner is verheiraadt un hett ene Dochter. He leevt in Berlin. Wagner hett as Journalist mit en Volontariat bi de Nürnberger Zeitung anfungen. Vun 1966 af an weer he bi’n Axel-Springer-Verlag, ünner annern as Kriegsberichterstatter un Chefreporter för de Bild-Zeitung. In de Johren 1970 hett he ok blangenbi as Ghostwriter för Franz Beckenbauer un Udo Jürgens arbeidt. 1988 güng Wagner to’n Burda-Verlag na München un weer Chefredaktör bi de Boulevard-Tietschrift Bunte. Bi Burda hett he ok tohoop mit Günter Prinz de Tietschriften Elle un Super-Illu utklamüsert. 1991 keem dat Boulevardblatt Super!, bi dat Wagner nu Chefredaktör weer. Se schull in’n de Ne’en Bundslänner de Bild-Zeitung Konkurrenz maken. Na een Johr weer dat aver al wedder ut mit dat Blatt. Opsehn möök Wagner dor al an’n tweten Dag mit de Överschrift „Angeber-Wessi mit Bierflasche erschlagen – Ganz Bernau ist froh, daß er
De Arteria thyroidea inferior („ünnere Schilddrüsenslagader“) – bi Deerten as Arteria thyroidea caudalis betekent – is en Arterie in’t Rebeet vun’n Hals. Tosamen mit de Arteria thyroidea superior, de en Twieg vun de Arteria carotis externa is, versorgt se de Schilddrüüs mit suerstoffriek Blood. De A. thyroidea inferior twiegt ut den Truncus thyrocervicalis („Schilddrüsen-Hals-Stamm“) af un verlöpt eerst an’n Musculus scalenus anterior na baven na’n Kopp to un beschrifft den en Bagen. Se löpt dorbi vör de Arteria vertebralis un dorsal to den na’n Kopp tehn Strang ut Arteria carotis communis un Nervus vagus. Wenn se an de Shcilddrüüs ankummt, geiht se an ehr Achtersiet rünner na’n ünneren Pool, woneem se denn in dat Organ ringeiht. Vun de A. thyroidea inferior twiegt butendem de Arteria laryngea inferior („ünnere Kehlkoppslagader“) af.
Lars Ulrich (* 26. Dezember 1963 in Gentofte in Däänmark) spöölt dat Slagtüüch bi de Metalband Metallica. He hett se tosaam met James Hetfield grünnt. He hett uk den Naam van düsse Band utsocht. De Band hett ehren Naam kregen, as Lars Ulrich mit sien Macker Ron Quintana tohopenseten hett un de beiden söchen een Naam för en Fan-Tietschrift för Metal-Frünnen, de Quintana nee upmaken wull. Quintana hett Ulrich en List mit Naams geven, he sall mol seggen, wat de Beste för de Tietschrift weer. Ulrich dach, Metallica weer woll de beste Naam. Man bi Quintana hett he meent, düsse Naam düch jo wall rein gor nix, he soll man en annern nemm. Dor hett de Tietschrift den Naam Metal-Militia kregen un Ulrich kunn Metallica för siene ne’e Band nehmen. Lars Ulrich was all äs Blaag up ’n Rockkonzert van Deep Purple (1973), un van dor up an wull ’e uk metmaken. In siene fre’e Tiet hätt he uk noch Tennis spöölt. Sien Vader Torben Ulrich höör ’n Jazz-Club an un was een professchoneller Tennisspeeler wat Lars toeerst ok warrn wull. Normdaten: GND: 129809578 (OGND, AKS) | LCCN: no2004020455 | VIAF: 84962311 | Wikipedia-Personensöök
Jeroen Krabbé (* 5. Dezember 1944 in Amsterdam) is en nedderlännschen Schauspeler un Filmspeelbaas. Krabbé is as Söhn vun en Künstlerfamilie boren worrn. Bekannt is ok sien Broder Tim. Bekannt worrn is Jeroen Krabbé toeerst in de Nedderlannen in Filmen vun Paul Verhoeven, as to’n Bispeel Soldaat van Oranje vun 1977 oder De vierde man vnu 1983. Sien eersten wichtigen US-amerikaanschen Film weer de Kummedie Jumpin’ Jack Flash mit Whoopi Goldberg. n de 1980er Johren is he dör en Reeg vun internatschonale Filmen bekannt worrn, in de he tomeist de Bösen speelt hett, as in 'No Mercy, den James-Bond-Film The Living Daylights, The Punisher oder The Fugitive. Af un to weer he ok in Feernsehprodukschonen to sehn. To’n Bispeel hett he elk een Folg vun Dynasty un Miami Vice mitspeelt. Krabbé hett aver ok as in en poor Fäll as Speelbass un Filmproduzent arbeidt, ünner annern in The Discovery of Heaven. Blangen de Schauspeleree un de Regie is he in de Kunst ok als Maler ünnerwegens un hett as Schriever an een Kookbook mitarbeidt. In’n November 2004 hett he dat Book Schilder rutbrocht mit en Översicht vun sien Biller. Krabbé hett en Platz in dat Wassfigurenkabinett vun Madame Tussaud in
De Arteria ophthalmica is en Arterie in’t Rebeet vun Kopp, de bi Minschen dat Oog un de Ogenhöhl mit Blood versorgen deit. De Arteria ophthalmica twiegt vun de Arteria carotis interna af, glieks nadem se in de Schädelhöhl ringahn is. Ut den Schädel geiht se tohopen mit den Sehnerv dör den Canalis opticus wedder rut un deelt sik dorna in de nafolgen Twiegen op: Arteria centralis retinae to’n Versorgen vun Sehnerv un Netthuut Arteriae ciliares posteriores longae na de Lins un den vörderen Afsnitt vun’n Oogappel Arteriae ciliares posteriores breves na de achteren Afsneed vun’n Oogappel Arteria lacrimalis na de Tranendrüüs Arteria supraorbitalis na de Steern Arteriae ethmoidales anterior et posterior na de Seevbeenzellen Rami musculares na de Ogenmuskels Schiebler, Schmidt, Zilles: Zytologie, Histologie, Entwicklungsgeschichte, makroskopische und mikroskopische Anatomie des Menschen. 7. Oplaag. Springer, Berlin 1997. ISBN 3-540-61856-2.
Marie Christiane Mindermann (* 9. Dezember 1808 in Bremen;† 25. März 1882 in Bremen) weer en plattdüütsche un hoochdüütsche Schrieversche. Marie Mindermann weer de Dochter vun Johann Mindermann ut Sao’ern, en Meester, de dat Dreiherhandwark utöövt hett. Ehre Mudder weer Elisabeth, borene Flügger ut Nienborg. Ehre Geswister weern Christina Charlotte (boren an'n 1. April 1801), Katharina Louise (boren an'n 3. Mai 1803 un Johanna Maria (boren an'n 5. Januar 1805. As lüttje Deern is se bit 1814 up'e Klippschool gahn. Mit fiev Johrn kann se al leifig lesen, besunners leest se de Bibel un Märken. Bit 1821 geiht se na de Domschool. Överhen kriggt se noch Düütschunnerricht. An'n Dom, wat dortomolen de eenzige luthersche Kark in Bremen is, geiht se ok na'n Kumfermannenunnerricht. Ehre Arbeiden schrifft se faken in Versen. Later will se Lehrersche weern. Vun 1830 af an gifft se in den „Bürgerfreund“ anonym ehre eersten Schriften rut. Vun 1839 af an bringt se ok Saken in den „Bremer Stadtboten “. 1839 starvt de Mudder, de Vadder folgt 1840 na. En Gesell will ehr woll heiraden, man se treckt mit ehre Fründin Caroline Lacroix in de Bremer Neestadt un leevt dor in en „Fründschopsehe“ tohopen, as Metta Meinken schreven
Disse Artikel is man blots en Stubben. Du kannst Wikipedia helpen un em verbetern. Physik (greeksch: physica=Natur) is de Wetenschop vun de Materie, ehr Egenschop un ehr Verholen in Ruum un Tiet. Physik warr sehn as de grundliggend Naturwetenschop, dat vun anner Wetenschoppen as de Chemie oder de Ingenieurwetenschoppen in Delen bruukt warr. De grundliggend Methoden vun de Physik sünd dat Experiment un de Mathematik. Physikalisch Theorien warrn in de Spraak vun de Mathematik formuleerd. Experimente gifft Henwiesen dorup, wo vun Theorie de korrekte Beschrieven vun de Wirklichkeit gifft. Physik is een quantitativ Wetenschop. De Experimenten meet Grötten as Tiet, Läng, Masse, Temperatur, Elektrische Ladung oder Lichtstärk. Annere warrn dorut met mathemaatsche Methodens afleidt, dat is utrekent, so to’n Bispeel Impuls un Energie. De modern Physik liet all Vörgäng vun veer Grundkräft af: Gravitatschoon elektromagnetisch Wesselwirkung swack atomar Wesselwirken stark atomar Wesselwirken Ünnergruppens vun de Theoretischen Physik sünd: Klass’sche Mechanik Optik Akustik Bülgenlehr Thermodynamik Statistische Mechanik Elektromagnetismus Quantenmechanik Relativitätstheorie Quantenfeldtheorie Mathematsche Physik theoretsche Atomphysik theoretsche Fasttrünnelphysik theoretsche Kernphysik Stringtheorie Ünnergruppens vun de anwandt ellers experimentell Physik sün: Deelkenphysik Quantenphysik Gaumakerphysik Atomphysik, Molekularphysik, kiek ook bi Atom un Molekül Fasttrünnelphysik Karnphysik Reakterphysik Laserphysik Plasmaphysik Quantenelektronik Astrophysik, kiek aver ok bi Astronomie
George Henry Peters (* 1863; † 18. Oktober 1947 in Washington D.C.) weer en US-amerikaansch Astronom. He arbeid an de U.S. Naval Observatory as Astrophotograph. Dorbi hett he 3 Asteroiden opdeckt. Dorneben hett he de Sünnkorona fotografeert. Peters is in Washington (D.C.) storven. PASP 59 (1947) 344 (en Afsatz)
In de Mathematik meent Wörteltrecken oder Radizeren, dat een de Unbekannte x ut de Glieken a = x n , {\displaystyle a=x^{n},\,} rutfinnt, dorbi is a en nichnegative reelle Tall un n>1 is en natürliche Tall. Dat Resultat vun dat Wörteltrecken is de Wörtel oder dat Radikal (vun Latiensch Radix för Wörtel). Dormit is dat Radizeren de Ümkehrfunkschoon vun dat Potenzeren. De Operator {\displaystyle {\sqrt[{}]{\;\;}}} stammt vun den lütten Bookstaven r af un steiht för radizeren. De düütsche Mathematiker Christoph Rudolff hett dat 1525 to’n eersten Mal so bruukt. Dat Verlängern vun den Streek över den helen Utdruck is aver eerst later opkamen. De nichnegative Oplösen vun de Glieken a = x n {\displaystyle a=x^{n}\,} warrt in de Form x = a n {\displaystyle x={\sqrt[{n\,}]{a}}} schreven un so leest: x is de n-te Wörtel vun a. De Variablen heet: x {\displaystyle x\,} : Wörte oder Radix, n {\displaystyle n\,} Wörtelexponent, a {\displaystyle a\,} Radikand. De twete Wörtel heet tomehrst Quadratwörtel oder eenfach bloots de Wörtel un de Wörtelexponent warrt gor nich schreven: x = a 2 = a {\displaystyle x={\sqrt[{2\,}]{a}}={\sqrt {a}}} En Bispill: 11 = 121 {\displaystyle 11={\sqrt {121}}} De Wörteln mit den Wörtelexponenten 3 (drüdde Wörtel) warrt Kubikwörteln nöömt.
Dat Ypresium (faken afkört to Ypres) is in de Chronostratigrafie de ünnerste Stoop vun’t Eozän In afslute Tallen güng dat Ypresium ruchweg vun 55,8 bit 48,6 Millionen Johren vör vundaag. De Stoop folgt op dat Thanetium un warrt na baven vun’t Lutetium aflöst. Nöömt is dat Ypresium na de Stadt Ieper (hdt.: Ypern, franz.: Ypres) in Belgien, woneem dicht bi de Tyyplokalität to finnen is. De eerste Beschrieven is 1850 dör André Dumont maakt worrn, ofschoonst de Stoop na’t hüüdig Indelen nich mehr veel dormit to kriegen hett, wat Dumont betekent hett (Steurbaut, 2006). Dat offiziell Referenzprofil („Global Stratotype Section and Point“; GSSP) is dat Dababiya-Profil in de Neeg vun Luxor in Ägypten. De Basis vun’t Ypresium warrt dör en Ännern in de Kohlenstoff-Isotopen-Proportschoon („Carbon Isotope Excursion“) defineert. Dat Enn is markeert dör dat eerste Vörkamen vun’t Foraminiferen-Geslecht Hantkenina. André Dumont: Rapport sur la carte géologique du Royaume. Bulletins de l’Académie Royale des Sciences, des Lettres et des Beaux-Arts de Belgique, 16(2): 351-373, Brüssel 1850. C. Dupuis, M. Aubry, E. Steurbaut, W. A. Berggren, K. Ouda, R. Magioncalda, B. S. Cramer, D. V. Kent, R. P. Speijer und C. Heilmann-Clausen: The Dababiya Quarry Section: Lithostratigraphy, clay mineralogy, geochemistry and paleontology.
SMS is de Afköörten för de engelsch Begreep Short Message Service, wat sovöl heet as Körtnahrichtendeenst. SMS is en Telekommunikatschonsdeenst to dat Överdragen vun Textnahrichten. Dat is toeerst entwickelt wurrn för de GSM-Mobilfunk, kann man nu aber ok in verscheeden Länner in’t Fastnett verfögen.
De Callistemon-Plant oder Piepenputzer is en Geslecht vun Planten ut Australien. Dormank gifft dat ok allerhand Zierplanten, de geern tohuse tagen weert. Dat hannelt sik bi de Piepenputzers üm lüttje, jummers gröne Bööm oder Strüker. Veel Arten hefft lange Twiegen, de en beten överhangen doot. De Blöer staht nich övereen (Phyllotaxis) un seht ut, as lüttje Lanzen oder Linealen. Dor sitt allerhand Ätheersche Öölen in un wenn een de Blöer rieven deit, denn gifft dat en krüdigen Duft. Faken staht de Blöer so, dat se de smalle Siet na de Sunne hendreihen doot. De Blöten staht in de Asseln vun lüttje Dreegblöer, de dicht up'nanner wasst. De Blöer vun de Blöten fallt an un for sik nich wieter up, man de Stoffblöer sünd tomeist root un lang un maakt oorntlich wat her. Se staht meist liek vun de Blööt af. Up düsse Aart kaamt denn Blötenstänn tostanne, de utseht, as en Piepenputzer oder en Buddelböst. De Stoffblöer sünd bi allerhand Arten geel. De Blötenstengel wasst över de Blööt hen wieter un bringt denn dor noch en Reeg normole Blöer tostanne. Dat passeert faken, wenn de Frücht an de ole Blööt noch nich mol riep sünd. De Blöten sünd oorntlich vull
Dat Lutetium (in’n düütschen Spraakruum meist to Lutet verkört) is in de Chronostratigrafie de tweete Stoop vun’t Eozän. Se füng vör 48,6 Millionen Johren an un weer vör 40,4 Millionen Johren wedder vörbi. Dorvör weer dat Ypresium und dorna leeg de Stoop vun’t Bartonium. De Naam is afleidt vun Lutetia, den latienschen Naam fun Paris. Dor in de Neeg is de oorsprünglich Tyyplokalität funnen worrn. De Stoop un de Naam sünd 1883 dör Albert de Lapparent in de Fackliteratur inföhrt worrn. En offiziell Tyypprofil is opstunns noch nich beslaten worrn. Twee vun de Profilen, de dorvör in Fraag kamt, leegt in Spanien. De ünnere Grenz vun’t Ypresium na’t Lutetium is defineert dör dat eerste Opduken vun dat Foraminiferen-Geslecht Hantkenina. To Enn is de Stoop mit Anfang vun’t Vörkamen vun de kalkigen Nanoplankton-Oort Reticulofenestra reticulata. Felix Gradstein, Jim Ogg, Jim & Alan Smith: A Geologic timescale. Cambridge University Press 2004 ISBN 9780521786737 Albert August Conchon de Lapparent: Traité de Géologie. 580 S., Savy, Paris 1883. Hans Murawski & Wilhelm Meyer: Geologisches Wörterbuch. 10., nee bearb. u. w. Opl., 278 S., Enke Verlag, Stuttgart 1998 ISBN 3-432-84100-0. Deutsche Stratigraphische Kommission (Hrsg.) (2002): Stratigraphische Tabelle von Deutschland 2002. ISBN 3-00-010197-7 - PDF (Groot)
Rhaar is en Oort un Gemeen in de Samtgemeen Sürsen in’n Landkreis Rodenborg (Wümm). In de Gemeen leeft 1107 Inwahners (Stand 31. Dezember 2022), se is ut de beiden Oortsdelen Rhaar un Rohreis tosamensett. Dat Gemeenrebeet liggt in’n Süüdwesten vun de Samtgemeen. Na Oosten liggt de Gemeen Oostereis. Na Noorden hen slutt de Eenheitsgemeen Gnarrenborg an un na Westen grenzt Rhaar an de Samtgemeen Tarms mit de Gemenen Karktimk un Breddörp. Dör Rhaar flütt de Rummeldeisbeek. De Landschap in de Gemeen is prägt dör de Land- un Forstweertschap. De Oortsdeel Rohreis besteiht to’n Veerdel ut Wooldflachen. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De Grünnen vun’t Dörp Rhaar dateert op de Mitt vun’t 12. Johrhunnert un weer vun den Baron vun Rahden vörnahmen. Wohrschienlich is to de glieke Tiet ok Rohreis grünnt worrn, as de Herren vun Rhaar dor ok en fastigten Hoff harrn un Grundherren över beide Dörper weern. In beid Dörper hebbt bit in de Mitt vun’t 19. Johrhunnert blots Buerns leeft, in Rohreis sogor noch wat länger. Vun de St.-Gallus-Karkengemeen warrt seggt, dat se en meist 1000 johrige
Outbreak is de Titel vun en US-amerikaanschen Thriller ut dat Johr 1995 vun den düütschen Speelbaas Wolfgang Petersen. De Film baseert op den Ümstännroman The Hot Zone vun Richard Preston. An de Produkschoon weern de beiden Firmen Punch Productions un Warner Bros. Pictures bedeeligt. De Premieer vun den Film weer an’n 6. März 1995 in Westwood, Kalifornien. In de düütschen Kinos weer de Film to’n eersten mol an’n 30. März to sehn. In den Film geiht dat üm dat Gegen’annerspelen vun zivile un militäärsche Intressen in Hensicht op bioloogsche Wapen. De Film fangt an in de verleden Tiet un wiest Szenen ut en Krieg in Zaire. In en militäärsch Lazarett leegt Besehrte, man bito grippt en gresige Süük üm sik, an de al vele Soldaten dood bleven sünd. Experten vun’t viroloogsch Afdeel bi’t Militär besökt dat Lager un besluut, en Fleger to schicken, de mit en Aerosolbomb dat Lager tonichten to maken un dormit ok dat gefährliche Virus. In de Nutiet: In en Dörp in Zaire gifft dat Fäll vun gresige Krankheiten, de ok binnen wenige Daag to’n Dood föhrt. De Viroloog Sam Daniels USAMRIID warrt mit sien Grupp henschickt, üm sik en Bild to maken. He winnt den böse